Benjamín Netanjahú hefur gegnt embætti forsætisráðherra Ísraels frá árinu 2009 . Áður gegndi hann embættinu á árunum 1996 til 1999 . Getty Ísraelar munu kjósa sér nýtt þing í þriðja sinn á innan við ári . Þetta varð ljóst eftir að frestur þingmanna til að mynda nýja stjórn rann út í gær . Búist er við að ísraelskur þingheimur ákveði að nýjar þingkosningar fari fram í landinu þann 2. mars næstkomandi . Bæði Benjamín Netanjahú forsætisráðherra og Benny Gantz , helsta andstæðingi hans , mistókst að mynda starfhæfan meirihluta eftir kosningarnar í september . Boðað var til þeirra kosninga eftir að ekki tókst að mynda stjórn eftir þingkosningarnar sem fram fóru í apríl síðastliðinn . Gantz og flokkur hans , Bláa og hvíta bandalagið , tryggði sér 33 þingsæti af 120 í kosningunum í september , en Likud-flokkur Netanjahú 32 þingsæti . Margir flokkar eiga sæti á ísraelska þinginu en alls náðu tíu flokkar eða flokkabandalög þar sæti í síðustu kosningum . Reuven Rivlin Ísraelsforseti hafði áður hvatt Netanjahú og Gantz til að sættast og mynda þjóðstjórn , en báðir höfnuðu þeir slíkum hugmyndum . Góðar líkur eru nú á því að boða þurfi til enn einna þingkosninganna í Ísrael , þeim þriðju síðan í apríl síðastliðinn .